202 
PIÈCES A L’APPUI. 
En l’assault ne povez villainement morir ; 
Mais , se vous ne croyez haulte gloire mérir , 
Et renom immortel, pour lequel acquérir , 
Ne la debvez attendre, ains d’armes requérir. 
Tant seullement poeut nuyre aux meschans malheureux 
Qui follement s’amusent en ces biens temporeux 
Et ne font entreprinse pour aultres ne pour eulx, 
Fors qu’en sa grâce soient en estât dangereux. 
(Ibid.) 
£a .fontaine ï>e Sonncnce. 
Jadis estoit une fontaine, 
Comme on lit et voit en painture, 
Où viellesse et âge haultaine 
Retournoit en vive nature ; 
Là ne se baingnoit créature, 
Tant fust-elle ridée et sesche, 
Sans reprendre une pourtraicture 
Jone, riant, plaisant et fresche. 
Là, se muoit la barbe blanche, 
En ung menton à prime laine ; 
Là, se dressoit la courbe hanche 
Et retournoit vertu en l’aine ; 
Là, toute viellesse vilaine , 
Flestrie et preste de morir, 
Recouvroit et poux et alaine 
Et commençoit à reflourir. 
(Champion des Dames ) 
£a franco. 
Mais vous, Franczois de France nés, 
Donc pensez-vous qu’ainsy avient 
Que d’Anglois estes gouvernéz 
Et qu’esclave France devient; 
Car d’amours il ne vous souvient 
Et pieça n’en est souvenu ; 
11 a convenu et convient 
Que mal vienne et soit avenu. 
Puisque commun amour boutastes 
Arrière de vous , et à part 
Haines parciales hantastes, 
En France a couru le Liépart. 
Encor y est et ne s’en part ; 
Tant y sera que vous vendrez 
Ensemble en friez et en champart 
Et à le vener convendrez. 
Entré n’y fust pour sa puissance, 
Sinon par vos haines mauldictes ; 
Il n’y povait pas entrer sans ce ; 
De Dieu soient elles maldictes ! 
Encores diray-je mauldictes, 
Car il fault que mauldis soyez , 
Quant aultrement ne contredictes 
Aux ennemis que vous voyez. 
Se les membres de vostre corps 
Avoyent pris débat ensemble , 
Et mortielx fussent leurs descors , 
Comment durriez? — Ainsy me semble 
Pour ce que chascun ne s’assemble 
Et au commun bien ne s’applicque , 
Ains pour lui tire hâve et emble , 
Mal va vostre chose publicque. 
